**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՅՈՒՆԻՔԻ ՄԱՐԶԻ**

**ՏԵՂ ՀԱՄԱՅՆՔԻ ՂԵԿԱՎԱՐ**

Հայաստանի Հանրապետության Սյունիքի մարզի Տեղ համայնք,

հասցե գ. Տեղ փող. 35 թիվ 2, հեռ. 96-2-72, էլ. փոստ՝ tegh.syuniq@mta.gov.am

**ՈՐՈՇՈՒՄ**

**«16» հունվարի 2019 թվականի N 5-Ա**

**«ՏԵՂ ՀԱՄԱՅՆՔԻ ԿՈՄՈՒՆԱԼ ՍՊԱՍԱՐԿՈՒՄ ԵՎ ԲԱՐԵԿԱՐԳՈՒՄ» ՀԱՄԱՅՆՔԱՅԻՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅՈՒՆ ՍՏԵՂԾԵԼՈՒ ՄԱՍԻՆ**

Ղեկավարվելով «Տեղական ինքնակառավարման մասին» ՀՀ օրենքի 35-րդ հոդվածով, «Պետական ոչ առևտրային կազմակերպությունների մասին» ՀՀ օրենքի 9-րդ հոդվածի 5-րդ մասով, **որոշում եմ.**

1. Հիմնադրման միջոցով ստեղծել «Տեղ համայնքի կոմունալ սպասարկում և բարեկարգում» համայնքային ոչ առևտրային կազմակերպություն (այսուհետ՝ Կազմակերպություն):
2. Սահմանել, որ կազմակերպության գործունեության առարկան և նպատակն է ՀՀ Սյունիքի մարզի Տեղ համայնքում`

2.1. համայնքի սեփականություն հանդիսացող տարածքների բարեկարգում, կանաչապատում, բնության և շրջակա միջավայրի պահպանություն,

2.2. համայնքի սեփականություն հանդիսացող բնակ-կոմունալ տնտեսության սպասարկում,

2.3. համայնքում աղբահանության կազմակերպում և սանիտարական մաքրում,

2.4. գերեզմանների և հուշարձանների տարածքների մաքրում,

2.5. բնակչության կենցաղային աղբի տեղափոխում,

2.6. համայնքային ճանապարհների սպասարկում և շահագործում,

2.7. համայնքում արտաքին լուսավորության ապահովում,

2.8. այլ աշխատանքների և գործունեության իրականացում:

3.Կազմակերպությանը թույլատրել իրականացնելու ձեռնարկատիրական գործունեության հետևյալ տեսակները՝

3.1. Կազմակերպությանը ամրացված գույքի վարձակալության տրամադրում,

3.2.ՀՀ օրենսդրությամբ սահմանված այլ տնտեսական գործունեության իրականացում:

4. Հաստատել Կազմակերպությանը սեփականության իրավունքով հանձնվող գույքի կազմն ու արժեքը՝ համաձայն հավելվածի 1-ի:

5. Հաստատել Կազմակերպությանը ամրացվող գույքի կազմն ու արժեքը՝ համաձայն հավելված 2-ի:

6. Հանձնարարել աշխատակազմի քարտուղարին`

6.1. մշակել «Տեղ համայնքի կոմունալ սպասարկում և բարեկարգում» համայնքային ոչ առևտրային կազմակերպության կանոնադրությունը և ներկայացնել համայնքի ղեկավարին.

6.2. Կազմակերպության հիմնադրման մասին որոշման կայացման պահից անհրաժեշտ փաստաթղթերի փաթեթը ներկայացնել ՀՀ ԱՆ աշխատակազմի իրավաբանական անձանց պետական ռեգիստրի գործակալության տարածքային բաժին` Կազմակերպության պետական գրանցում կատարելու համար:

**Հայաստանի Հանրապետության Սյունիքի մարզի**

**Տեղ համայնքի ղեկավար՝ Ն. Շադունց**

2019թ. հունվարի 16

գ. Տեղ